CELEX: 22015D2134
Language: hr
Date: 2014-12-12 00:00:00
Title: Odluka Zajedničkog odbora EGP-a br. 267/2014 od 12. prosinca 2014. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2015/2134]

26.11.2015   
            
            
               HR
            
            
               Službeni list Europske unije
            
            
               L 311/17
            
         ODLUKA ZAJEDNIČKOG ODBORA EGP-A
   br. 267/2014
   od 12. prosinca 2014.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2015/2134]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbena odluka Komisije2014/397/EU od 25. lipnja 2014. o odgodi isteka odobrenja difetialona i difenakuma za uporabu u biocidnim proizvodima za vrstu proizvoda 14 (1) treba se uključiti u Sporazum o EGP-u.
            
         
               (2)
            
            
               Provedbena odluka Komisije2014/402/EU od 25. lipnja 2014 o ograničenju odobrenja za biocidne proizvode koji sadržavaju IPBC, o čemu je obavijestila Njemačka u skladu s Direktivom 98/8/EZ Europskog parlamenta i Vijeća (2) treba se uključiti u Sporazum o EGP-u.
            
         
               (3)
            
            
               Prilog II. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   U poglavlju XV. Priloga II. Sporazumu o EGP-u nakon točke 12.nna (Delegirana uredba Komisije (EU) br. 492/2014) umeću se sljedeće točke:
   
               „12.nnb
            
            
               
                  32014 D 0397: Provedbena odluka Komisije 2014/397/EU od 25. lipnja 2014. o odgodi isteka odobrenja difetialona i difenakuma za uporabu u biocidnim proizvodima za vrstu proizvoda 14 (SL L 186, 26.6.2014., str. 111.).
            
         
               12.nnc
            
            
               
                  32014 D 0402: Provedbena odluka Komisije 2014/402/EU od 25. lipnja 2014 o ograničenju odobrenja za biocidne proizvode koji sadržavaju IPBC, o čemu je obavijestila Njemačka u skladu s Direktivom 98/8/EZ Europskog parlamenta i Vijeća (SL L 188, 27.6.2014., str. 85.).”
            
         Članak 2.
   Vjerodostojni su tekstovi provedbenih odluka 2014/397/EU i 2014/402/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
   Članak 3.
   Ova Odluka stupa na snagu 13. prosinca 2014. pod uvjetom da su sva priopćenja iz članka 103. stavka 1. Sporazuma o EGP-u poslana (3).
   Za Lihtenštajn ova Odluka stupa na snagu istog dana ili na dan stupanja na snagu Sporazuma između Lihtenštajna i Švicarske o utvrđivanju suradnje u području postupaka odobrenja za biocidne proizvode u skladu s Uredbom (EU) br. 528/2012 Europskog parlamenta i Vijeća (4), koji god je datum kasniji.
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 12. prosinca 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 186, 26.6.2014., str. 111.
   
      (2)  SL L 188, 27.6.2014., str. 85.
   
      (3)  Ustavni zahtjevi nisu navedeni.
   
      (4)  Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).